paragraph_text: Nalazi se na raskrižju tri važna prometna pravca, od kojih jedan vodi za Kutinu i dalje prema Zagrebu, drugi prema Pakracu i Lipiku, a treći prema Novskoj i dalje prema Sl. Brodu. Osim za cestovni, Banova Jaruga je vrlo važna i za željeznički promet jer se preko pruge Virovitica - Banova Jaruga ostvaruje veza Virovitičko-podravske, Požeško-slavonske i Bjelovarsko-bilogorske županije sa Zagrebom na jednoj i prema Vinkovcima na drugoj strani (paneuropskog željezničkog koridora X). U mjestu je jezero Banova Jaruga.